יגאל בן-שלום (מנכ"ל)

נשיא המדינה, ראובן ריבלין בפגישה עם הנווט בן ה-90 שלקח חלק במבצע על כנפי נשרים להעלאת יהודי תימן. מימין לשמאל - הנווט אלג'ין לונג, נשיא המדינה ראובן ריבלין ויו"ר האגודה לטיפוח חברה ותרבות מורשת יהדות תימן ד"ר יגאל בן שלום]]
ד"ר יגאל בן-שלום (נולד ב-21 בדצמבר 1946) הוא מומחה למדיניות חברתית ומערכות מידע ובעבר מנכ"ל משרד העבודה והרווחה ומנכ"ל המוסד לביטוח לאומי. 

==ביוגרפיה==
בן-שלום נולד בשכונת בן-ציון בנתניה. אביו, עובדיה בן-שלום, עלה לארץ ישראל מתימן וכיהן כמנהל הקרן לביטוח פועלי בניין וחבר מועצת העיר נתניה. בילדותו הוא נשלח לבתי ספר כלליים, על אף היותו בן למשפחה שומרת מצוות, ובשירותו הצבאי שירת כקצין צנחנים והיה מפקד פלוגת חרמ"ש בדרגת רב-סרן.

בן-שלום למד מחשבים כלכלה ומדע המדינה באוניברסיטה העברית. בסיום תפקידו כמנכ"ל משרד העבודה והרווחה הוא השלים דוקטורט מאוניברסיטת חיפה בנושא "יישום זכויות – המקרה של יישום זכויות ילדים ונוער בישראל". בנושא זה הוא הרצה לאורך השנים באוניברסיטת בר-אילן, אוניברסיטת בן-גוריון ואוניברסיטת חיפה.

== בשירות הציבורי ==
בשנים 1970 – 1987 עבד במוסד לביטוח לאומי ועסק בתחומי מחשוב ומערכות מידע. בין היתר הוא לקח חלק בהיערכות המוסד ליישומם של חוקים שאושרו באותן שנים, ובהם חוק הבטחת הכנסה, חוק ביטוח אבטלה, חוק נכות כללית וחוק הסיעוד. בין תפקידיו בתקופה זו שימש מנהל המחלקה לתכנון ולתכנות, מנהל האגף לעיבוד נתונים אוטומטי, סמנכ"ל ומשנה למנכ״ל. לאחר פרישתו של דני עזריאל מראשות המוסד כיהן בן שלום כמחליפו למשך מספר חודשים. לאחר שנסים ברוך נתמנה למנכ"ל המוסד, כיהן בן שלום כממלא מקומו. במהלך שנות עבודתו השתלם בן-שלום בארצות הברית בנושאי מחשבים וביטחון סוציאלי. בסיום תקופה זו עבר לנהל חברת מחשבים שהתמחתה בתחום מערכות מידע, שעבדה בעיקר עבור המגזר הציבורי.

לאחר הקמת הממשלה ה-27 הוא מונה על ידי השר אלי ישי למנכ"ל משרד העבודה והרווחה, ומתוקף תפקידו עמד בתקופה זו בראשות הוועדה לטיפול בילדים ונוער בסיכון והוועדה הבין-משרדית לנושא אלימות במשפחה. בשנים 2004 – 2008 חזר בן-שלום למוסד לביטוח לאומי ומונה על ידי השר זבולון אורלב לעמוד בראש המוסד. בתקופה זו הותוותה תוכנית אב מחודשת למוסד, והממשלה קבעה יעדים לצמצום העוני ולהגדלת התעסוקה. לאחר סיום תפקידו מונתה להחליפו אסתר דומיניסיני.

== פעילות חברתית ==
בתום תפקידו חזר בן-שלום לאקדמיה. בשנת 2009 התמנה לראש המגמה למדיניות חברתית במכללת בית ברל וליו"ר מכון המחקר למדיניות חברתית, יזמות ופיתוח תוכניות חברתיות של המכללה. בשנת 2010 התמנה לסגן נשיא המכללה לענייני פיתוח.

בשנת 2010 נבחר בן-שלום להיות יו"ר "מנהיגות אזרחית" בישראל, ארגון הגג של העמותות והארגונים ללא כוונת רווח (אלכ"רים) בישראל. 

בן-שלום כיהן בהתנדבות בתפקיד יו"ר מילבת, עמותה העוסקת בפיתוח עזרים עבור אנשים עם מוגבלויות וקשישים מאז שנת 2008. בנוסף לכך כיהן כיו"ר מכון אדלר. 

בן-שלום ייצג את המגזר השלישי בשולחן העגול הבין מגזרי ושימש יו"ר שותף לשולחן העגול יחד עם נציג המגזר העסקי ונציג הממשלה. 

ד"ר יגאל בן-שלום הוא נשיא [https://teman.org.il/ האגודה לטיפוח חברה ותרבות, תיעוד ומחקר]. מכון המחקר של האגודה כולל הוצאת ספרים וכתבי עת כינוסים בינלאומיים ועידוד חוקרים צעירים. ביוזמתו שודרג יער יהדות תימן והפך להיות יער הכולל עמדות דיגיטליות המספרות את ההיסטוריה, התרבות של יהדות תימן. מקום מיוחד מוקדש לנספים בדרך מתימן לארץ ישראל. הוא גם יו"ר הוועד המנהל של המכון לחקר יהודי תימן ע"ש עובדיה בן-שלום אשר הוקם במכון בן צבי. 

בן שלום מכהן במספר דירקטוריונים פרטיים והוא יו"ר דירקטוריון [https://www.techunity.co.il/ טקיוניטי] (מייסודה של הסוכנות היהודית). החברה עוסקת בפיתוח ומתן שירותי מערכות מידע לסוכנות, לחברות הבנות שלה, ולארגונים חיצוניים בעיקר מהמגזר השלישי. 

בן שלום הוא יו״ר הוועד המנהל של עמותת [https://mehayom.org/ ״מהיום״] לאורח חיים בריא ומניעת סוכרת. 

==קישורים חיצוניים==

==הערות שוליים==

קטגוריה:מנכ"לי המוסד לביטוח לאומי
קטגוריה:סגל המכללה האקדמית בית ברל
קטגוריה:בוגרי תיכון טשרניחובסקי
קטגוריה:בעלי תואר דוקטור מאוניברסיטת חיפה
קטגוריה:בוגרי האוניברסיטה העברית בירושלים
קטגוריה:מנכ"לי משרד הרווחה והעבודה
קטגוריה:ישראלים שנולדו ב-1946